Termini de sol·licituds: del 20 de desembre de 2019 al 15 de gener de 2020.
La documentació la trobareu a cadascún dels passos.
Codi 1 - Ajuts per a la formació pràctica complementària en l'estudi de la gestió i de l'organització d'activitats formatives de grau, màster i específiques en l'àmbit de l'educació física i de l'esport.
Codi 2 - Ajuts per a la formació pràctica complementària en l'acolliment i l'atenció a les persones, l'alumnat i al professorat participant en l'intercanvi entre universitats, amb relacions externes, activitats de promoció i màrqueting.
Codi 7 - Ajuts per a la formació pràctica complementària en desenvolupament de processos estadístics per a la millora de la producció de projectes de recerca vinculats a les ciències de l'activitat física i l'esport.
Guia per a la presentació de sol·licituds
Per poder tramitar aquest formulari heu de disposar de qualsevol dels sistemes d'identificació vàlids acceptats per Tràmits Gencat: certificat digital, l' idCAT Mòbil i Cl.
Consulteu la llista de certificats digitals admesos.
Quan es rep resposta de l'Administració?
La concessió dels ajuts es fa per resolució del director/a de l'INEFC, i s'ha de publicar en el Tauler electrònic de l'Administració de la Generalitat de Catalunya, accessible des de la Seu electrònica ( http://tauler.gencat.cat ), en el termini màxim de 60 dies hàbils, a comptar des de l'endemà de la publicació de la convocatòria al DOGC.
Transcorregut el termini màxim de 60 dies esmentats sense que s'hagi dictat i publicat la resolució final del procediment, es podrà entendre desestimada la sol·licitud per silenci administratiu.
Contra aquestes resolucions, d'inadmissió o de desistiment del director/a de l'INEFC, que posen fi a la via administrativa, les persones interessades podran interposar, amb caràcter potestatiu, recurs de reposició en el termini d'un mes a comptar de l'endemà de la data que a aquests efectes s'especifiqui en l'acte de publicació, o bé directament es podrà interposar recurs contenciós administratiu davant els jutjats contenciosos administratius en el termini de dos mesos, a comptar de l'endemà de la data que a aquests efectes s'especifiqui en l'acte de publicació.
L'eficàcia de cada ajut està condicionada a l'acceptació per escrit de la persona beneficiària, amb el compromís exprés de dur a terme les tasques formatives encomanades i la memòria final.
Cal ajuntar el Model d'acceptació al formulari d'aportació.
La tramitació del pagament dels ajuts s'iniciarà quan les persones beneficiàries hagin acceptat l'ajut.
En el cas que la persona beneficiària de l'ajut tingui deutes pendents amb l'Administració, no es procedirà al pagament de l'ajut atorgat fins que s'acrediti l'efectiu compliment de l'obligació de pagament.
El pagament dels ajuts es farà mensualment.
El primer pagament es tramitarà amb la presentació prèvia del document d'acceptació de l'ajut i d'una certificació de la persona que n'exerceix la tutela, conforme la persona beneficiària ha iniciat l'activitat.
Les persones beneficiàries han d'elaborar i presentar, abans del 31 d'octubre de l'any següent a la concessió de l'ajut, una memòria final de l'activitat per la qual hagi rebut, qua ha d'evaluar el tribunal corresponent de cada centre.